  Туспуктэм: Григорий Фомин Наталия Сильвестрова Глазкарысь дышетӥсьёсты дасясь В. Г. Короленко нимо кун институт табере инженерно-педогогической кун университет (ГИПУ) нимаськоз. Со сярысь вузлэн кивалтӥсез Янина Чиговская-Назарова «ВКонтакте» мерлыко вотэсысь бамаз ивортӥз. Университет инлыкез басьтон дышетсконнилэсь дышетонын, тодосын, калыккуспо ужсын вормонъёссэ возьматэ, пусъе ректор. « Вуз кемалась сюбег профилен институтлэн сьӧраз потӥз ни. <…> Квалификациё инженеръёсты дасяломы. Со вузмылэн университет кадь одӥгез азинскон сюресэз. Сыӵе сюресъёс трос, соос азинсконлэн выль люкетаз юн герӟасько » Янина Чиговская-Назарова, Глазкарысь В. Г. Короленко нимо инженерно-педогогической кун университетлэн кивалтӥсез Тодэ вайытом, Ижысь гурт возёсъя кун академи Удмурт кун аграрной университет луиз. Тегъёс: ГГПИ вылӥдышетсконниос Дышетон Глазкар Удмуртия  